Z á p i s n i c a

zo zasadnutia výboru pozemkového spoločenstva Urbár Stankovany

konaného dňa 29.8. 2019

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesenia
3. Správa p. Brukovej o dodávkach palivového dreva pre podielnikov
4. Návrh na havarijné poistenie traktora
5. Žiadosti, diskusia, predloženie nových návrhov
6. Návrh na uznesenie

Zasadnutie výboru viedol predseda . Privítal prítomných, konštatoval, že výbor je uznášaniaschopný.

1. **Návrh programu, určenie zapisovateľa**

Predseda výboru oboznámil prítomných s programom, ktorý bol bez pripomienok schválený. Za zapisovateľku určil Annu Brukovú.

1. **Kontrola uznesenia**

Uznesenia zo zasadnutia výboru zo dňa 2.7.2019 boli splnené.

1. **Správa o dodávkach palivového dreva pre podielnikov**

P. Bruková informovala prítomných , že k 29. 8. 2019 bolo dodané palivo pre 36 podielnikov.

1. **Návrh na havarijné poistenie traktora**

Predseda výboru oboznámil prítomných s podmienkami poisťovne Generalli na poistenie traktora aj vývozky v celkovej sume 1729.-eur. Toto poistenie sa vzťahuje na činnosť pracovného stroja. Členovia výboru súhlasili s poistením traktora aj vývozky. Ing. Peter Straka informoval prítomných o poistnej zmluve na pílnicu. Pílnica bola poistená od 18. 4. 1995, zmluva je však neaktuálna. Je potrebné ju zrušiť a vyhotoviť novú, ktorá by vystihovala súčasný stav pílnice.

1. **Žiadosti , diskusia, predloženie nových návrhov**

Predseda PS oboznámil prítomných s pohľadávkou na splatnosť faktúry p. Metesa. P. Metes je nezastihnuteľný, nakoľko neprijíma telefonáty a doporučené listy sa vracajú. Podotkol však, že p. Metes bol spoľahlivý odberateľ, ktorý faktúry splácal vždy načas. Ing. Tomáň navrhol spojiť sa s renomovaným  právnikom a napísať list so splátkovým kalendárom pre p. Metesa. V diskusii vystúpil Ing. Peter Straka, ktorý informoval o sťažnostiach pri dodávkach palivového dreva, ďalej navrhol oboznámiť sa s hranicami urbáru. František Belko si podal žiadosť na samovýrobu, v Dierovej. Túto žiadosť treba posúdiť na mieste osobne. Ing, Peter Tomáň poďakoval urbáru za poskytnutie dreva na chodník pre cykloturistiku. Karol Hadač sa zaujímal o meškajúcu dodávku palivového dreva. Predseda výboru informoval, že pri odvoze dreva z ťažby bude podľa potreby vypomáhať pán Zdeno Štanga.

1. Návrh na uznesenie

Návrh na uznesenie podal predseda výboru a zasadnutie ukončil.

V Stankovanoch 29.8.2019

zapísala Anna Bruková

Overovatelia: .........................

........................

U z n e s e n i e

prijaté na zasadnutí výboru PS Urbár Stankovany

dňa 29.8. 2019

Uznesenie č. 1 k bodu 1

Výbor PS súhlasí s programom a s menovaním zapisovateľky.

Uznesenie č. 2 k bodu 2

Uznesenia zo zasadnutia výboru zo dňa 2. 7. boli splnené.

Uznesenie č. 3 k bodu 3

Výbor PS berie na vedomie správu o dodávkach palivového dreva.

Uznesenie č. 4 k bodu 4

Členovia výboru jednohlasne odsúhlasili uzatvorenie havarijnej poistky na činnosť pracovného stroja na traktor aj na vývozku v celku.

Členova výboru súhlasili zrušiť poistnú zmluvu na pílnicu.

Uznesenie č. 5 k bodu 5

Výbor PS odporučil posúdiť žiadosť Františka Belka osobne na mieste v Dierovej.

Termín: 1.9. 2019

Výbor PS berie na vedomie diskusné príspevky a nove návrhy , obsah ktorých je zaznamenaný v zápisnici.

V Stankovanoch 29.8.2019 Ján Karas

predseda PSU

Prílohy: prezenčná listina